Na temelju članka 48. Zakona o lokalnoj i područnoj (regionalnoj) samoupravi (“Narodne novine” broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20.), članka 55. Statuta Koprivničko–križevačke županije (“Službeni glasnik Koprivničko–križevačke županije” broj 7/13., 14/13., 9/15., 11/15. – pročišćeni tekst, 2/18., 3/18. - pročišćeni tekst, 4/20., 25/20., 3/21. i 4/21. - pročišćeni tekst), članka 3. Proračuna Koprivničko-križevačke županije za 2022. godinu i projekcije za 2023. i 2024. godinu („Službeni glasnik Koprivničko-križevačke županije“ broj 25/21.), članka 8. Odluke o izvršavanju Proračuna Koprivničko-križevačke županije za 2022. godinu („Službeni glasnik Koprivničko-križevačke županije“ broj 25/21.) i Programa: 1069 Poljoprivreda (KLASA:400-06/21-01/16, URBROJ:2137/1-04/03-21-7 od 22. studenog 2021.), Mišljenja o usklađenosti prijedloga potpora male vrijednosti – Program razvoja poljoprivrede na području Koprivničko-križevačke županije za razdoblje 2021. – 2023. godine Ministarstva poljoprivrede (KLASA:404-01/20-01/104, URBROJ:525-08/0245-20-2 od 21. prosinca 2020. godine, Župan Koprivničko-križevačke županije donosi

**JAVNI POZIV**

**POTPORE MALE VRIJEDNOSTI**

 **za pčelarsku proizvodnju**

**I.**

**Provedba potpore**

Javni natječaj provodi se sukladno Uredbi komisije (EU) br. 1408/2013 od 18. prosinca 2013. godine i Uredbi komisije (EU) br. 2019/316 od 21. veljače 2019. godine o izmjeni Uredbe Komisije (EU) br. 1408/2013, a financijska sredstva osigurana su u Proračunu Koprivničko križevačke županije za 2022. godinu na Razdjelu 004 - Upravni odjel za gospodarstvo, komunalne djelatnosti i poljoprivredu, Glava 404 Ruralni razvoj na poziciji Tekući projekt T 100100 Potpore male vrijednosti u poljoprivredi po direktivi 1408.

Financijska sredstva po ovom Javnom pozivu za potporu male vrijednosti za pčelarsku proizvodnju iznose 60.000,00 kuna.

**II.**

**Mjerila i kriteriji kojima moraju udovoljiti podnositelji zahtjeva za subvenciju**

1. Korisnici potpore male vrijednosti su pravne i fizičke osobe iz djelatnosti poljoprivrede, s prebivalištem odnosno sjedištem na području Koprivničko–križevačke županije;
2. Potpora male vrijednosti će se odnositi na nabavu šećera ili pogača za prihranu osnovnog stada ili pčelinjih zajednica u iznosu od 20 kuna/košnici, odnosno ne više od 30% od ukupnog iznosa prema priloženim računima, a ne više od 5.000,00 kuna po korisniku. Kopija računa koji nije izdan kao R1, mora biti ovjerena potpisom podnosioca zahtjeva čime dokazuje kako je šećer ili pogača utrošena u svrhu prihrane pčelinjih zajednica;
3. Za podnositelje zahtjeva prihvatljivi su računi iz 2022. godine, a za korisnike koji su u sustavu PDV-a, isti nije prihvatljiv trošak;
4. Podnositelj zahtjeva mora u 2022. godini biti evidentiran u Hrvatskom pčelarskom savezu i mora imati evidencijski broj pčelara izdan od Hrvatskog pčelarskog saveza. Provjera evidencije vrši se na osnovu obavijesti koju Hrvatsko pčelarski savez daje Koprivničko – križevačkoj županiji;
5. Minimalni iznos potpore male vrijednosti koji će se obrađivati i isplaćivati ne smije biti manji od 200,00 kuna.

 Zahtjev za potporu male vrijednosti troškova nabave šećera ili pogače za prihranu osnovnog stada ili pčelinjih zajednica podnosi se jednom godišnje;

1. Korisnik potpore za istu namjenu ne može podnijeti zahtjev za potporu male vrijednosti ukoliko je isti podnio u nekoj drugoj JLS, o čemu će dati izjavu koja se nalazi u prilogu ovog Javnog poziva.
2. Koprivničko-križevačka županija sa svrhom kontrole namjenskog korištenja subvencije za troškove nabave šećera ili pogače za prihranu osnovnog stada ili pčelinjih zajednica zadržava pravo vršiti kontrolu o čemu će biti sastavljen zapisnik.
3. Po izvršenoj isplati potpore male vrijednosti, Koprivničko – križevačka županija će korisniku potpore izdati Potvrda o dodijeljenim potporama male vrijednosti u sektoru poljoprivrede.
4. Upravni odjel za gospodarstvo, komunalne djelatnosti i poljoprivredu, će po službenoj dužnosti utvrditi nepostojanje duga korisnika prema Koprivničko – križevačkoj županiji.

**III.**

**Potrebna dokumentacija koja se prilaže kod podnošenja zahtjeva za potporu male vrijednosti**

1. Kopija računa o kupnji šećera (računi koji nisu R1 moraju biti ovjereni potpisom korisnika potpore);
2. Dokaz o plaćanju po računima;
3. Dokaz o otvorenom žiro-računu u poslovnoj banci;
4. Rješenje o upisu u Upisnik poljoprivrednih gospodarstava;
5. Potvrda banke o stanju žiro računa (IBAN-u), odnosno da žiro račun nije blokiran u trenutku podnošenja zahtjeva.
6. Izjava o potpori male vrijednosti.

**IV.**

**Zbrajanje potpora (kumulacija)**

Potpore male vrijednosti usklađene sa Uredbi 1408/2013. i Uredbi 2019/316. (izmjena Uredbe 1408/2013.) se zbrajaju te korisnik potpore male vrijednosti po tekućem projektu T 100100 Potpore male vrijednosti u poljoprivredi po direktivi 1408 može ostvariti maksimalni iznos do 50.000,00 kuna.

Ukupan iznos potpore male vrijednosti sukladno Uredbi 1408/2013. i Uredbi 2019/316. po korisniku koja se po državi članici EU dodjeljuje jednom korisniku ne smije prelaziti 20.000,00 Eura tijekom bilo kojeg razdoblja od tri fiskalne godine (2019., 2020. i 2022.).

**V.**

**Načini i rokovi podnošenja zahtjeva**

Zahtjevi za potporu male vrijednosti podnose se jednom godišnje u periodu od 21.03.2022. godine do 17.12.2022. godine, odnosno do utroška sredstava, na propisanom zahtjevu uz priloženu svu potrebnu dokumentaciju.

Informacije o Javnom pozivu nalaze se na web stranici Koprivničko-križevačke županije, <https://kckzz.hr/category/javni-pozivi-i-natjecaji/> ili ih mogu zatražiti u Upravnom odjelu za gospodarstvo, komunalnu djelatnost i poljoprivredu na telefon 658-135 i na e-mail: zlatko.dudas@kckzz.hr.

 Ispunjeni i ovjereni zahtjev potpore male vrijednosti za pčelarsku proizvodnju (sa potpisom i/ili žigom) i pripadajućom dokumentacijom dostavljaju se na e-mail

pisarnica@kckzz.hr ili poštom na adresu:

Koprivničko-križevačka županija

Upravni odjel za gospodarstvo, komunalne djelatnosti i poljoprivredu

Ulica Antuna Nemčića 5

48000 Koprivnica

s naznakom „Potpora male vrijednosti za pčelarsku proizvodnju“

 Nepotpuni zahtjevi (oni uz koje nije priložena sva dokumentacija) sukladno članku III. ovog Javnog poziva ili su poslani nakon zatvaranja Javnog poziva neće se razmatrati.

**VI.**

**Način plaćanja subvencije**

 Zaključak o isplati potpore male vrijednosti donosi Župan Koprivničko-križevačke županije na osnovu kojeg će Upravni odjel za financije, proračun i javnu nabavu, Koprivničko-križevačke županije, izvršiti isplatu podnositelju zahtjeva za potporu male vrijednosti za pčelarsku proizvodnju.

 Korisniku potpore male vrijednosti izdaje se Potvrda o potpori male vrijednosti usklađena s Uredbom komisije (EU) br.1408/2013. i Uredbom komisije (EU) br. 2019/316 od 21. veljače 2019. godine o izmjeni Uredbe Komisije (EU) br. 1408/2013.

**VII.**

**Oglašavanje i informacije**

Javni poziv potpore male vrijednosti za pčelarsku proizvodnju objavljuje se na web stranici Koprivničko-križevačke županije <https://kckzz.hr/category/javni-pozivi-i-natjecaji/> i obavijest o Javnom pozivu u Podravskom listu.

 Sve ostale informacije, mogu se dobiti u sjedištu Koprivničko–križevačke županije, Upravni odjel za gospodarstvo, komunalne djelatnosti i poljoprivredu, Ulica Antuna Nemčića 5, 48000 Koprivnica na telefon 658-189 i na e-mail: zlatko.dudas@kckzz.hr..

KLASA:326-02/22-01/1

URBROJ: 2137-04/18-22-01

 Koprivnica, 21.03. 2022.

 ŽUPAN:

  **Darko Koren, ing. građ.**